Jakartasentrisma

Jakartasentrisma atawa Jakartasentris adalah istilah gasan manyambat duminasi budaya, ikunumi, wan pulitik Jakarta tahadap dairah-dairah nang lain di Indunisia. Jakartasentrisma dianggap sabagai salah asa pamasalahan jurnalisma di Indunisia. Midia massa labih rancak mambarita'akan wan manampilakan apa nang tajadi di Jakarta wan karaktaristik dimugrapi Jakarta sahingga pamasalahan-pamasalahan wan masarakat matan luar bubuhan ngitu kada baulihi pahatian. Kawasan susial wan budaya Jakartasentrisma kada wastu maliputi Jakarta, malainakan malumbah tamasuk di dalamnya Bogor, Depok, Tangerang, wan Bekasi atawa dipinandui lawan istilah Jabodetabek. Magun candarung dipakai dalam bidang midia, istilah ngini jua dipakai gasan manggambarakan duminasi nang sama di bidang nang lain.

Matan kajian CIPG tahun 2013, labih matan sapartiga kuntin panyiaran di Indunisia adalah tantang Jakarta. Hal ini maulah bubuhan di panjuru Indunisia labih tahu paristiwa nang sadang tajadi di Jakarta daripada kajadian nang tajadi di dairahnya saurang atawa wilayah antangannya. Riset lain nang dilakukan idabul Remotivi wayah 2014 maungkap angka nang labih ganal. Sabanyak 73% barita nang mandaku nasional di tilipisi baasal matan Jabodetabek.

Pungkala 
Jakartasentrisme dipungkalakan banyak faktor, salah satunya industri periklanan nang tumbuh gana; di Jakarta wan persentase penonton telepisi di indunisia nang didominasi warga Jabodetabek, nangitu saganal 60% matan total sabarataan penonton di indunisia. Halian, konglomerasi media juwa mamainakan peran utama. Barataan kantor pusat parusahaan midia nasional baandak di Jakarta wan idabul marganya produksi barita diputusakan idabul urang-urang Jakarta nang secara langsung atawa kada langsung pacang malancarakan kapentingan Jakarta gasan ditampilakan pina sabagai pasoalan nasional. Pusat hiburan nang terkonsentrasi di Jakarta juwa pada ayungannya maulah gambaran-gambaran nang Jakartasentris pada sinetron, film wan bahkan iklan-iklan nang ditayangakan. Ngalihnya maurak telepisi lokal juwa manyumbang ganalnya ujak Jakartasentrisme di media massa. Di higa itu, kagancangan ekonomi Jakarta juga meaunjuk ujak ganak. Seganal 70% matan arus paulaian duit nasional bakarabut di Jakarta haja.

Dampak

Budaya 
Budaya masyarakat Jakarta nang disiarakan malimpati midia massa kawa manguasai bubuhan Indunisia secara lumbah wan baulihi kadudukan sabagai budaya populer. Media massa Jakarta nang manambaiakan gambaran-gambaran kahidupan urang Jakarta maulah budaya Jakarta manjadi sabuah adibudaya (super-culture) nang secara galay mahigaakan adanya kabudayaan daeiah. Sabagai sabuting bantuk hegemoni, bubuhan indunisia di macam dairah sacara sukarila manarima paparan budaya Jakarta. Tayangan sinitron atawa prugram hiburan lain nang Jakartasentris lalu dianggap panting wan manjadi palih matan pabincangan hari-hari. Labih lanjar lagi, hal ini limbah itu manjadi samacam peduman gaya hidup, gaya pandir, cara pandang atawa pun gaya babusana gasan bubuhan dairah.Dalam hal kabasaan, Jakartasentrisma malalui tayangan hiburan di telepisi maulah sapalih bubuhan di dairah maipi'i bapandir dalam macam basa Jakarta karana dianggap labih keren ataw labih berprestise. Basa gaul Jakarta, nang babida lawan basa Betawi, disambat hudah manggarus adanya basa Indunisia baku wan basa-basa dairah. Hal ini maancam keanikaragaman basa di indunisia, talabih basa dairah dibari label uhuk, kaya kampungan atawa norak, idabul pamakai basa gaul Jakarta.

Kurikulum pandidikan di Indunisia jua disambat Jakartasentris lantaran kada mawadahi semangat kakanakan gasan mapinandui lingkungan alam wan adat-istiadat. Model pandidikan kaya itu dianggap maulah kakaanakan bajauh, bukan maabdi awan lingkungannya. Sudut pandang Jakarta dalam mangalola pandidikan di indunisia jua disambat kada maunjuk sarana gasan kabaragaman budaya di dairah. Pada wayah-wayah tartantu pariannya, kahadiran siswa randah lantaran peserta didik harus mandangani panin raya. Kabijakan hantam rata pandidikan nasiunal jua kada maunjuk ruang gasan perbedaan kabutuhan, budaya wan lingkungan hidup di dairah. Kalangkapan sarana sakulah di dairah jua kada aci kak ma'akomodasi kurikulum nasiunal nang rumit nang diulah lawan sudut pandang Jakarta nang ma'anggap satiap sakulah imbah baisi sarana panunjang nang langkap.

Panulisan sajarah akulturasi Tionghoa-indunisia jua dikritik lantaran limpat Jakartasentris, pina hal itu bamula di Jakarta.

Ikunumi 
Ikunumi Indunisia terkonsentrasi di pulau Jawa, khususnya di Jakarta. Hal ini maulah kasanjangan nang damintu baujut antara Jakarta wan dairah-daeirah, khususnya di luar pulau Jawa. Sabagai gambaran, pandapatan per kapita Jakarta talu walas kali labih banyak daripada prupinsi bapandapatan per kapita paling randah, yeto Nusa Tenggara Timur. Matan 34 prupinsi, 27 prupinsi di Indunisia baisi bapandapatan per kapita labih randah daripada rata-rata pandapatan per kapita nasiunal. Sabanyak 70% matan arus paputaran uang nasiunal jua bakutat di Jakarta saja. Hal ini tacarmin matan banyaknya bidang perikunumian nang masih bapusat dI Jakarta wara, kaya siktor properti, midia massa wan otomotif. Sabanyak 45% matan inpestasi asing pun masih bapusat di Jakarta wara. Patumbuhan parusahaan rintisan di indunisia jua diduminasi Jakarta, babayanya sabanyak 52% parusahaan rintisan Indunisia bakadudukan di Jabodetabek. indunisia dianggap limpat ilun dalam majalanakan pamarataan ikunumi ke dairah-dairah.

OJK jua manilai bahua kagiatan pasar modal di Indunusia masih Jakartasentris. OJK manyaranakan gasan maulah pialang-pialang saham di dairah sahingga sabaran inpestor di Indunusia labih maluas.

Pulitik 

Midia massa dianggap limpat pokus manyuruti pilkada di Jakarta, wan kada maunjuk pambaritaan kurinah gasan prases dimukrasi dairah. Komnas HAM jua bapadah bahua debat cawapres nang ditayangakan di telepisi limpat Jakartasentris, kada manggawil hambatan-hambatan di dairah-dairah tatinggal di Indunisia.

Takait kabijakan pamarintah, sabagian bubuhan dairah jua tarasa una mandapatakan sosialisasi tantang program, produk hukum atawa kabijakan hanyar nang imbah disahkan atawa dirahati dalam tahap parancanaan.

Parasa data KPU tahun 2013, mayuritas calon angguta DPR nang madaftar adalah inya nang bakadudukan di Jabodetabek. Forum Masyarakat Peduli Parlemen Indunisia baharaan orientasi partai pulitik nang masih bangat Jakartasentris wan panjarangnya mempromosikan diri ke dairah-dairah gasan manjuhut kakanakan dairah ke DPR. Hal tasabut taulang lagi awan pemilu 2019, tadapat 3393 matab 7751 pandaptar dalam Daptar Calon Sementara (DCS) atawa 49% nang baasal matan Jabodetabek. Kaparakan lawan pusat kagancangan di Jakarta manjadi faktor panting partai politik dalam mancalonakan para calegnya. Binian dalam DPR jua disambat Jakartasentris lantaran kabanyakan anggotanya adalah bubuhan Jabodetabek, minim mawakili dairah.

Pantegahan 

Pada 1990-an di telepsi Induisia ditayangakan seri Anak Seribu Pulau yang dipadahi gasan maimbangi panggambaran kakanakan wayah itu nang bangat Jakartasentris. Pati, acara ini mandapatakan sanggahan lantaran talampau manggambarakan bubuhan luar Jakarta bibas konflik wan pamasalahan. Acara tipi Anak Seribu Pulau ini lantas manjadi cuntuh arustama seri dokumenter telepisi, sahingga lahirlah acara sarupa kaya Kampoeng Halaman dan Anganku (produksi Studio Samuan), wan seri Bocah Petualang di Trans TV. Gasan itu, diulahlah seri Indunisia Biru nang salah satunya gasan manggambarkan pamasalahan di luar Jakarta. Industri film indunisia jua batumat bakambang bailungi Jakartasentrisma lawan manghadirakan film-film balatar dairah-dairah lain di indunisia.

KPI majuhung panayangan konten lokal di saluran telepisi wan radio lawan maulah aturan persentase minimun konten lokal yeto sabanyak 10% mata barataan program. KPI maancam kada cagar mamanjangi izin siaran amun saluran kada mamanuhi persentase minimal tasabut. Parusahaan saluran televisi swasta diharapakan kawa manarapakan sistem stasiun jaringan nang mambiasi labih banyak produksi konten lokal matan bamacam dairah di Indunisia. Tantangan matan panarapan kabijakan ini adalah badimapa dairah kawa macapai mutu tayangan kaya nang diproduksi di Jakarta wan badimapa mangamas program lawan kearifan lokal sehingga dikatujui pasar.

Pangalihan ibu kota ke luar pulau Jawa jua disambat sabagai salah satu upaya pamarintah gasan maunai dampak Jakartasentris dalam pambangunan Indunusia.

Dalam bidang ikunumi, khususnya ikunumi digital, pamarintah baharap panyamannya parusahaan rintisan kada hanya tumbuh di Jakarta, malainakan jua di dairah-dairah lain di Indunisia. Para kakanakan nang baisi kagancangan di dairah diharapakan kawa maulah parusahaan rintisan jua.

Janak jua 

Parisianisma
Kakaisaran Manila

Catatan batis 

Budaya Indonesia
Jakarta